bavarian-nlp/barwiki-20250901 huggingface dataset:
Steinsfeld (Wonfurt)

Steinsfeld is a Ortstei vo da untafränkischn Gmoa Wonfurt im Landkroas Haßberge.
Geografische Log.
Steinsfeld liegt sidwestli vo Wonfurt. Iwa de St 2275 is Steinsfeld nordöstli mid Wonfurt und sidwestli mid Donnersdorf vabundn.
Nördli vo Steinsfeld valafft in Ost-West-Richtung de A 70.
Gschicht.
Da Ortsnoma deit drauf hi, doss Steinsfeld scho im 8. Joarhundad entstondn is. De easchte urkundliche Eawähnung vo Steinsfeld soi im Joar 1260 eafoigt sei und da Ortsnoma se im Joar 1319 vo „Steinsuelt“ zu „Steinfelt“ gwondlt hom; eihdeitig beleng losst se des jedoch ned.
Am 1. Mai 1978 is Steinsfeld im Rohma vo da Gebietsreform in Bayern Ortstei vo Wonfurt worn.
Warme Steinach

De Warme Steinach is a rechta Nemfluss vom Roudn Moa in Bayern.
Valaf.
De Warme Steinach, in Bareid nua Steinach gnennt, entspringt am Sidhong vom Ochsenkopf im Fichtelgebirge und fliaßt duach Warmensteinach, Sophienthal, Weidenberg, Görschnitz, Untersteinach, Döhlau und de Bareida Ortstei Friedrichsthal und Laineck, wo se in an Roudn Moa mindt.
Kronach (Weißer Main)

De Kronach is a guat 12,5 km longa linka und sidöstlicha Zuafluss vom Weißen Main im Landkroas Bareid.
Valauf.
De Kronach entspringt mid etlichn Quejbächn in Woidbegiet Goldkronacher Forst (gmoafreies Gebiet), uma 3 km westli vo Warmensteinach und mindt beim Himmelkrona Ortstei Kremitz in an Weißen Main.
Se fliaßt duach de Ortschoftn Goldkronach, Kottersreuth, Neudorf und Kremitz.
Himmelkron

Himmelkron is a Gmoa im obafränkischn Landkroas Kulmbach und liegt an da B , sowia da A 9 (Onschlussstej 39 – Bad Berneck/Himmelkron).
Gmoagliedarung.
De Gmoa Himmelkron is in 14 Ortstei eihteit:
Es gibt foignde Gemarkunga: Gössenreuth, Himmelkron, Himmelkroner Forst, Lanzendorf.
1818 is Himmelkron a sejbstständige politische Gmoa worn.
Eihgmoanunga.
Am 1. Juli 1971 is de bis dohi sejbstständige Gmoa Gössenreuth eihgliedat worn. Am 1. Jenna 1976 is Lanzendorf dazua kema.
Aubach (Friesenbach)

Da Aubach is a rechta Zuafluss vom Friesenbach am Rond vo da Fränkischen Schweiz in Bayern.
Aubachquej.
De Aubachquej, oda aa Auquej gnennt, liegt in oam enga Toi, uma oan Kilometa sidli vo Menchau, untahoib vo "Ordenbrunn". De Karstquej is in oan ois Baudenkmoi ausgwiesna, rundn Schocht aus Sandstoaquader ausm Joar 1770 eihgfosst. Da Grund vo da Quejfossung is mid Sand bedeckt, dea duachn Wossadruck leicht noch oom gwiablt werd. Um de Quej rum befindn se Stoabänk.
Valauf.
Noch seina Quej valafft da Aubach in noadestliche Richtung und duachfliaßt de Orte Menchau, Berndorf, Unterschorrmühle, Thurnau und Eckersdorf. On da zu Kasendorf gheandn Puivamui mindt da Aubach in an Friesenbach.
Berndorf (Thurnau)

Berndorf is a Ortstei vom Moakt Thurnau im Landkroas Kulmbach.
Infrastruktua.
Berndorf liegt an da A 70 sowia an da KU 8.
Gschicht.
Berndorf is uma oan Kilometa vom Haptort Thurnau entfeant. Easchtmois urkundli eawähnt is's 1188 ois „villae Perndorf“ worn. Seit uma 1400 hod's in Berdorf a St.-Leonhards-Kapej gem.
Kulmain

Kulmain is a Gmoa im obapfäjza Landkroas Tirschenreith und liegt zwischn Steinwald und Fichtelgebirge.
Nochboagmoana.
Kulmain grenzt an Kemnath, Immenreuth, Brand, Ebnath, Neusorg und Pullenreuth.
Gmoagliedarung.
Kulmain hod 19 Ortstei:
Ortsnoma.
Da Ortsnoma Kulmain stommt vom slawischn "Cholmina" oda "Chomane" und bedeit Higlbewohna.
Im Zug vo de Vawoitungsreforma in Bayern is midm Gmoaedikt vo 1818 de heitige politische Gmoa entstondn.
Eihgmoanunga.
Im Joar 1945 oda 1946 is de bis dohi sejbstständige Gmoa Oberbruck eihgliedat worn. Am 1. Jenna 1972 is Zinst dazua kema. Am 1. Jenna 1978 san Gebietstei vo de aufglestn Gmoana Lenau und Oberwappenöst gfoigt.
Werbung auf Bairisch

Werbung auf Bairisch zoagd, das ma a in insane Dialekt a sei Woat und a seine Ideen unta de Leit bringa kau. Vü Leit san´s schau iwadrissig, das in gaunzn Dog netta "denglische" oda "nuaddeitsche" Ausdrück und Begriffseafindungan um de Ohrwaschln gschmissn griagn. Do is jo direkt a Labsal waun an a gschriebne Werbung auf Bairisch in de Aigal schpringd oda se a bairisch gredde Werbesendung in de Earl einischmeichld. Oiso wiad do herin des Platzal sei, wo mia aa de humorfoin Schprüch an greßan Kroas zoagn kau. Ob des a Werbung auf Firmenautos oda auf Plakatwänd is. Ob a Wirt seine Schpeisn auf bairisch auf da Schifatofö oda feina auf ana scheen Schpeiskoartn aupreisd. Obs a geistreichs Zeidungsinsarat is oda aa a ausgfoine Personalsuach per Dialektvideo. Werbung muass hoid sei, daun bassd's gnau do eina.
Schpeiskoartn auf Bairisch.
Sogoa vüle Wiatn woin se a vo de Tourismusfochleit neamma viaschreibm lossn, wias mid de Gäst umgengan soin. De fremdschprochign Gäst frogn jo aa und lossn se ois iwasetzn. Do wead mas de Nedbaiern woi a ausdeitschn kena.
Obsotz im Text vo da Seitn: 
"Is nochhoitig und g'sund.
Allergenkennzeichnungspflicht und Dialekt vo da Kort'n:
Frogd's unsa Söawispersonal oda'n Wiat'n, 
(den mid'n Huat, ob und zua rennd a mid'n Kochg'wandl umadum)!!"
Werbung auf Schifatofön.
Is urig und schnö zan Aus- und Umbessan.
Werbung auf Firmenautos.
A guada Werbeschpruch am Auto is zan Schmunzln und brennd se direkd ins Laungzeidgedechtnis eini.
Schreibweis.
Da´s jo koane Rechtschreibbiachl gibd und a koana vo ins in da Schui Bairisch schreibm glearnd hod,
kau do da Oane oda da Aundane Schniatza drin sei. Owa es hod se an Jeds bemiad und hods a guad gmoand.
Es wern a de vaschidanen regionaln Dialekt viakemma.
Neustett

Neustett is a Ortstei vo da Gmoa Adelshofen im Landkroas Ansbach in Middlfrankn (Bayern).
Gschicht.
1801 hods im Doaf 28 Haushoite gem, von dena 11 da Reichsstod Rothenburg und 17 Herrieden untatan woarn.
Midm Gmoaedikt is Neustett politisch a eignständige Gmoa midm Noma Neustetten worn. Im Joar 1932 is da Gmoanoma amtli vo Neustetten in Neustett geändat worn. Im Zug vo da Gebietsreform in Bayern is Neustett am 1. Mai 1978 noch Adelshofen eihgmoant worn.
Eihwohnaentwicklung.
Gmoa Neustett:
Ortstei Neustett:
Vakeah.
De Kreisstroß AN 31 fiaht noch Großharbach bzw. noch Tauberzell zua Stootsstroß 2268. Gmoavabindungsstroßn fiahn noch Gickelhausen zua AN 32 und noch Equarhofen zua Kreisstroß NEA 49.
Hebermühle

Hebermühle is a Ortstei vo da Gmoa Teunz im obapfäjza Landkroas Schwandorf (Bayern).
Geografische Log.
Hebermühle liegt uma zwoa Kilometa nordöstli vo Teunz im Toi vo da Murach.
Gschicht.
Zum Stichdog 23. Meaz 1913 (Ostafest) woar Hebermühle Tei vo da Pforrei Teunz und hod 5 Haisa und 55 Eihwohna ghod.
Fuchsberg hod 1969 zamm mid Hebermühle und Tannenschleife de Gmoa Fuchsberg mid insgsomt 265 Eihwohna und 325 ha Flechn buidt.
Am 31. Dezemba 1990 hod Hebermühle 14 Eihwohna ghod und hod zua Pforrei Teunz gheat.
Verantwortung Erde

Verantwortung Erde is a politische Bewegung, de in da Gemeinderotswohl 2015 in Villach auf Onhieb mit erna "Bürgerlistn ERDE" den Einzug in den Gemeinderot mit an Mandot gschofft hobm. Listn ERDE is – nebm dem Gemeinderot – a in a poar Villacha Ausschüssn und zwor Tourismus, Gewerbe, Lebensmittl- und Veterinärwesn, und Gsundheit, Umwölt und Naturschutz vertretn.
Politisches Spektrum.
Des politische Spektrum is fie de Bewegung schwa zu definian, da se jegliche Einordnungsversuche zruckweisn, sehr oft ieberparteilich Aktionen veronstaltn wia z. B. "Villach lebt Vielfalt" und gern gemeinsome Onträge einbringan. De politische Herkunft da Mitglieda is sehr unterschiedlich, sener Spitzenkandidat Sascha Jabali-Adeh kummt ausm rechten Loger vo da FPÖ (ehemols BZÖ), hingegn sei Stöllvatreta René Kopeinig kummt vo de Piratn und is daher ausm linkn Fliegl des Spektrums. Mit Sichaheit konn ma bis hetzt nur sogn, doss sich deren Politik um Nochholtigkeit, Umwöltbewusstseinsförderung und soziale Gerechtigkeit draht.
Themen.
De essbore Stodt.
De Bewegung mecht mithülfe deren Mandates a essbore Stodt noch dem Vorbild vo Andernach in Villach ermeglichn. Erna Gemeinderotsbeschluss vom Dezemba 2015 is vom Villacha Gemeinderot einstimmig ongnumman wurdn. De erste Testflächn fia des Pilotprojekt is vo da Stodt bereits ausgwöhlt wurden, es hondlt sich umman 1500 Quadratmeta großn Wirth-Park. Der is mit essborn Pflonzn und Hochbeetn ausgestottet wurdn.
Weitere Themen san:
Wahlfriedn.
De Wortkreation "Wahlfriedn" (anstott Wohlkompf) entstond ausn Wunsch ausa Kempfe zu vermeidn in da Wohl 2015. De Bewegung is zur diesa Wohl mit an Budget vo 500€ (wurde donn im Laufe des Wohlfriedns duarch Spendn auf 1000€ erhöht) ongetretn. De Bewegung is bei den Wöhlan bsundas durch dern unkonventionölle Ort da "Wohlzuckerl" aufgfolln, onstott Geschenkn hots Umormungen, Gedonkn zum Mitnehman und Mohlzeitn aus "gerettate Lebensmittl gebm". De Grianen nutztn den Begriff a fia sich und zwor fia de Wien-Wohl im Joar 2015.
Schönanger (Albaching)

Schönanger is a Weiler in da Gmoa Albaching, der im Landkroas Rousnam liegt.
Schönanger grenzt an de Landkroas Muihdorf am Inn und Ebersberg. Er bsteht aus via Haisa, darunta zwo Bauanhöf. Insgsomt lem in Schönanger 14 Eihwohna (Stond: Juli 2007)
Jost Gippert

 Jost Gippert [] (auf d Wölt kemman am 12. Märzen 1956 in Winz-Niederwenigern, jetz oba Hattingen) is a daitscha Sprochgelehrta und Kaukasiolog, Professer fiawie ma sogt "Vergleichende Sprochwissenschoft" aufm Inschtitut sölbm Naumens vo da Johann Wolfgang Goethe-Uni in Fraunkfuat am Main. Er hot vüle gscheite Biacha gschriebm.
Wos ma vo eam waß.
1972 hot a aufm Leibniz-Gymnasium in Essn-Altmessn sei Matura gschofft und hot nocha vo 1972 bis 1977 auf die Houchschuln in Marburg und Berlin studiert, wia ma die Sprochn miteinanda vergleichen kau, aussadem olls, wos ma über Indien, Japan und China wissen sult. Nochn Studium is a 1977, erst zwoanzg Joar olt, Doukta vo da Philosophie wordn. Dazua hot er a hochgelehrte Orbat gschriebm, in dea steht, wia ma die Werta der "infinitivischn Büldungen vo die indogermanischn Sprochen stelln sull. I woaß selba net, wos des sai soll! Vo 1977 bis 1990 wor a daun Beiwagerl und Dozent in Berlin, Wean und Solzbuag. Als a sou a Beiwagerl fia "Orientalistische Computerlinguistik" hot a 1991 auf da Uni Bambeag a Biachl iba ibanummene persische Werter in die Sprochn vo die Armenier und Georgier gschriebm und is dafir gor Professer wordn. Seit 1994 is a desholb a a auswärtigs Mitglied vo da Akademie in Gelati in Georgien.
1997 hot ma 'n zu an Professer ehrnholba vo da Sulchan-Saba-Orbeliani Uni in Tbilissi (mia hobn sölbm nou Tiflis gsogt!) gmocht. Seit 2002 is a a bei da Turfankommisiaun und seit 2007 a ban Zentrum "Sproch" vo da Akademie vo die Wissnschoftn in Berlin-Brandenburg.
Vinzenz Chiavacci

Vinzenz Chiavacci (* 15. Juni 1847 in Wean; † 2. Februar 1916 eb'ndå) woa'r a östarreichischa Zeidungsredaktöa, Feuilletonist und Schriftstölla.
Leb'n.
In Vinzenz Chiavacci sei Voda woa'r a italienischa Pfeif'nschnitza. Aug'faungt håt da Vinzenz ois Eis'nbauhnbeaumta und åb 1887 håt a daunn nua meah ois Redaktea und Schriftstölla g'oawat. Ea woa aug'stöit beim "Neuen Wiener Tagblatt", wo'r a Schriftleita g'wes'n is, bei da "Oesterreichischen Volks-Zeitung" und åb 1896 ois Heausgewa bei de "Wiener Bilder", des woa'r a illustriat's Woch'nbladl. In da Freimauralosch' "Zukunft" in Wean is da Chiavacci Mitglied g'wes'n.
Berühmt is da Chiavacci duach seine Kuazg'schicht'n in vaschiedane Zeidungan wua'n. Füa de G'schicht'n håt a de uaweana Figua'n vom „Herrn Adabei“ und von da „Frau Sopherl vom Naschmarkt“, zwaa echte Weana Typ'n, eafund'n. Da „Herr Adabei“ ist dabei ana, dea wo zu oi'n und zu jed'n wås zum Red'n håt und üwa ollas raunz'n tuat. Üwa de „Frau Sopherl“ håt da Chiavacci joahrelaung jede Woch'n in da "Österreichischen Volkszeitung" a Feuilleton g'schrieb'n und zwoa'r unta de Tit'ln „Eine die's versteht“ und „Die Bezirkstratschn“. Späta håt da Chiavacci seine weanarisch'n Skizz'n ois Biach'ln z'saummg'fåsst und aussadem an Roman g'schriebn. Da Chiavacci woa guat bekaunnt mit aniche zeitgenössisch'n Schriftstöllakolleg'n, mit'n Ludwig Anzengruber und in Karl Schönherr, b'sundas owa mit'n Ludwig Ganghofer, mit dem a de Weak' vom Johann Nestroy neich aussegeb'n håt. Seine Bühnanstückln san boid wieda vagess'n g'wes'n, beispüisweis "Der Flüchtling", a Beoawatung von eahm und vom Ganghofer vom Nestroy sein "Der alte Mann mit der jungen Frau".
Nåch sein Tod håt de Witwe Malvine Chiavacci in Karl Schönherr g'heirat'.
Nåch eahm is 1925 de "Chiavaccigasse" in Wien-Margareten benaunnt wua'n, de's sei 1976 owa nimma gibt. Se woa zwisch'n in Magaretngiatl und da Simbrunnanfödgassn. Seit 1926 håt da Chiavacci a Eah'ngråb auf'n Wiener Zentralfriedhof (Gruppe 0, Reihe 1, Nummer 77).
Steinbächle (Morre)

Des Steinbächle oda Steinbächlein is a linka Zuafluss vo da Morre im Odenwald in Bodn-Wiattmbeag.
Geografie.
Valauf.
Des Steinbächle entspringt sidestli vo Mudau am "Seeschlag". Es speist oan Fischweiha und valafft in neadliche Richtung duach Rumpfen noch Steinbach. Duat knickt da Boch noch Ostn ob und nimmt an da "Unterneudorfa Mui" des "Krebsbächle" auf. Zwischn Buchen und Hettigenbeuern mindt des Steinbächle ois dern greßta Zuafluss vo links in de Morre.
Bossarts

Bossarts is a Weiler vo da Gmoa Wolfertschwenden im Landkroas Untaallgai in Bayern.
Da Weiler Bossarts liegt knopp 3 Kilometa neadli vo Wolfertschwenden, auf oana Hechn vo 741 m ü. NN.
Gschicht.
Es losst se nochweisn, doss Bossarts scho seit 1516 im Bsitz vom Klosta Ottobeuren woar. In Bossarts befindt se aa de Kapej St. Maria vo 1792.
Katzbrui

Katzbrui is a Ortstei vo da Gmoa Apfeltrach.
Geografie.
Katzbrui liegt uma siem Kilometa sidwestli vo Apfeltrach und zwa Kilometa sidli vo Köngetried. Da Ortstei is duach a Gmoastroß an an Haptort onbundn. Zum Ortstei gheat da Ort Katzbrui-Mühle. Duach Katzbrui fliaßt da Katzbruia Boch, der weita neadli in an Eßmühler Bach mindt und donn ois Westernach weitafliaßt.
Gschicht.
De easchte Nennung vom Ort woar 1457 ois "Katzbrw". Da Ort hod ois Szenenbuid fan Fuim Hans im Glück dient. Im Ort gibts seit 1981 a Gosthaus mid Fremdnzimma.
Sengswiadigkeiten.
Im Ortstei "Katzbrui-Mühle" gibts a Muinmuseum in da oidn, unta Denkmoischutz stehndn Ölmui ausm Joar 1661.
Uhlenmühle

Uhlenmühle (aa Grundlmühle gnennt) is a Ortstei vo da Gmoa Adelshofen im Landkroas Ansbach in Middlfrankn.
Geografie.
De Einöde liegt an da Tauber.
Gschicht.
Bis zua Gebietsreform in Bayern, de am 1. Juli 1972 in Kroft tretn is, hod da Ort zua ehemois politisch eignständign Gmoa Tauberzell gheat.
Vakeah.
De Stootsstroß 2268 fiat noch Tauberzell bzw. noch Tauberscheckenbach.
Hautschenmühle

Hautschenmühle (friaha aa: "Untermühl" bzw. "Stummenmühle" gnennt) is a Ortstei vo da Gmoa Adelshofen im Landkroas Ansbach in Middlfrankn.
Geografie.
De Einöde liegt an da Tauber.
Gschicht.
Bis zua Gebietsreform in Bayern, de am 1. Juli 1972 in Kroft tretn is, hod da Ort zua ehemois politisch eignständign Gmoa Tauberzell gheat.
Vakeah.
De Stootsstroß 2268 (ob Landesgrenz: L 2251) fiaht nch Tauberzell bzw. noch Archshofen.
Bachmühle (Lichtenau)

Bachmühle (umgangssprachlich: "Bōchmíl") is a Ortstei vom Moakt Lichtenau im Landkroas Ansbach in Middlfranken (Bayern).
Geografie.
De Einöde liegt am Ziegendorfa Boch, oam linkn Zuafluss vo da Fränkischn Rezat. Da Ort is eihbett zwischn Hackerleite und Sandleite, in da Nechn befindt se da Neuendettelsaua Woid mid seina hechstn Eahebung vo ().
Gschicht.
Easchtmois nomantli eawähnt is da Ort 1718 ois "de neie Mui hintam Doaf" worn., 1741 hod se "Hinder-Mühl" und seit 1820 "Bachmühle" ghoaßn. Da Ort woar a markgräfliche Neigrindung, untastondn am Kastenamt Windsbach und woar noch Petersaurach gepforrt.
De Mui sejbst is ned eahoitn bliem. Bis zua Gebietsreform in Bayern woar Bachmühle a Ortstei vo da ehemolign Gmoa Schlauersbach. Am 1. Aprü 1971 is de Gmoa Schlauersbach in an Moakt Lichtenau eihgliedat worn.
Vakeah.
A Gmoavabindungsstroß fiaht noch Ziegendorf bzw. noch Schlauersbach zur Stootsstroß 2223.
Erlenmühle (Lichtenau)

Erlenmühle (umgongssprochli: "Erlmíl") is a Ortstei vom Moakt Lichtenau im Landkroas Ansbach, Middlfrankn.
Geografie.
De Einöde liegt am Zandtbach, oam rechtn Zuafluss vo da Fränkischn Rezat.
Gschicht.
De urspringliche Mui is im 16. Joarhundad eabaut und im Joar 1772 duach a neie easetzt worn, de bis 1954 ois Droadmui in Betrieb woar.
Bis zua Gebietsreform in Bayern woar de Einöde a Ortstei vo da Gmoa Wattenbach. Diese is am 1. Jenna 1972 in an Moakt Lichtenau eihgliedat worn.
Vakeah.
Dee Erlenmühle liegt an da Kreisstroß AN 14, de zu de benochboatn Orte Gotzendorf und Wattenbach fiaht.
Gotzenmühle

Gotzenmühle (umgongssprochli: "Gotsnmil") is a Ortstei vom Moakt Lichtenau im Landkroas Ansbach in Middlfrankn.
Geografie.
De Einöde liegt am Zandtbach, oam rechtn Zuafluss vo da Fränkischn Rezat.
Gschicht.
De Gschicht vo da Mui reicht uma 500 Joar zruck, 1474 is se ois "Gotzmül" easchtmois nomantli eawähnt worn. De jetzige Mui is 1746 baut worn. Im Rundbognportoi vo da denkmoigschitztn Mui is a Schlussstoa midm Woppn vom Deutschen Orden eihgsetzt.
Bis zua Gebietsreform in Bayern woar de Gotzenmühle a Ortstei vo da Gmoa Wattenbach. Diese is am 1. Jenna 1972 in an Moakt Lichtenau eihgliedat worn.
Vakeah.
An da Gotzenmui fiaht de Kreisstroß AN 14 voabei, de an Ort mid de benochboatn Orte Unterrottmannsdorf und Wattenbach vabindt.
Stritthof

Stritthof (umgongssprochli: "Schdrīədhūf") is a Ortstei vom Moakt Lichtenau im Landkroas Ansbach in Middlfrankn.
Gschicht.
Easchtmois namandli eawähnd is de Einöde 1317 ois "Strůthof" worn, mid da Bedeitung "Hof, dea om Gebüsch gleng is".
Vakeah.
Da Ort liegd on da Gmoavabindungsstroß, de vo Rutzendorf noch Oberrammersdorf fiahd.
Oberrammersdorf

Oberrammersdorf (umgongssprochli: "Raməschdorf" bzw. "Eʲbərramschədorf") is a Ortstei vom Moakt Lichtenau im Landkroas Ansbach (Middlfrankn).
Gschicht.
Easchtmois eawähnt is da Ort im Joar 1240 ois "Rumolsdorf" worn, mid da Bedeitung "Zum Doaf vom Rûmolt", wobei Rûmolt a Personanoma is. Duach wijkialiche Ongleichung an an Ortsnoma vom benochboatn Unterrottmannsdorf is's 1303 zua Form "Rodmarsdorf", ob 1504 schliaßli zu "Rammerßdorff" worn. Eascht seit 1732 is de Form "Ober Rammersdorff" bezeigt.
1801 hods inm Ort ejf Haushoite gem, vo dena zehn am Oberamt Ansbach und oana oam ondan Grundherrn untatan woarn.
Bis zua Gebietsreform in Bayern woar Oberrammersdorf a Ortstei vo da Gmoa Ratzenwinden. De is am 1. Jenna 1972 aufglest worn. Oberramersdorf is dabei zum Moakt Lichtenau kemma.
Vakeah.
De Kreisstroß AN 1 fiaht noch Lichtenau bzw. noch Winterschneidbach. De Kreisstroß AN 27 fiaht noch Unterrottmannsdorf. A Gmoavabindungsstroß fiaht noch Steinhof.
Unterrottmannsdorf

Unterrottmannsdorf (umgongssprochli: "Undəraməschdorf") is a Ortstei vom Moakt Lichtenau im Landkroas Ansbach in Middlfrankn.
Gschicht.
Vamutli is's scho uma 800 vo seggsischn Siedlan grindd worn. Drauf deit da oidseggsische Personanam "Hrōthmar" bzw. "Hrodmar" im Ortsnam hi. Easchtmois eawähnd is's in oana Schenkungsuakunde ausm Joar 1304, in dea Konrad Rolse de „Brüdern des Deutschen Hauses zu Eschenbach“ sei Güta, untam Nam: "Rottmannsdorf" vamochd hod. In de foigndn Joarhundad woa da Ort untaschiedlichn Herrn lehenspflichtig. Im Dreißigjähring Kriag is Unterrottmannsdorf schwaa vawiasdd worn, unta ondam san de via Häf vom Gumbertusstift vaödd.
1950 is af oam Grundstick, wos Georg Schiefer gstifdd hod, a Kiach earichdd worn. Obwoih de Kristuskiach eingdli a Filioikiach vo da evangelisch-lutherischn Kiachngmoa Sachsen bei Ansbach is, wead da Gottesdienst olle zwoa Wochn vo Professorn und Dozentn vo da Augustana-Hochschui Neuendettelsau ghoidn. Im Gengzug eahoid de Hochschui oijährli Erntedonkgom vom Doaf.
Midm Gmoaedikt hod Unterrottmannsdorf zamm mid: Zandt, Zandtmühle und Weidenmühle a politisch eingständige Gmoa buidd. Im Zug vo da Gebietsreform in Bayern is diese om 1. Jenna 1972 noch Lichtenau eihgmoandd worn.
Eihwohnaentwicklung.
Ortschoft Unterrottmannsdorf:
Gmoa Unterrottmannsdorf:
Ortstei Unterrottmannsdorf:
Vakeah.
De Kroasstroß AN 14 fiahd noch: Oberrammersdorf bzw. noch Wattenbach. Gmoavabindungsstroßn fiahn noch Bammersdorf und Lichtenau.
Alberndorf (Sachsen bei Ansbach)

Alberndorf (umgongssprochli: "Albəʳndorf") is a Ortstei vo da Gmoa Sachsen bei Ansbach im Landkroas Ansbach in Middlfrankn.
Gschicht.
Grindt is der an da Fränkischn Rezat glengne Ort spätestns im 13. Joarhundad vo oam Adalbero bzw. Adalbrecht worn. In oana Urkunde ausm Joar 1268 werd da Ort easchtmois ois „Adalberndorf“ eawähnt.
1799 hods 23 Haushoite gem, vo dena 21 am Kameralamt Ansbach und zwoa ondan Grundherrn untatan woarn.
Midm Gemeindeedikt hod Alberndorf a politisch eignständige Gmoa zamm mid Büchenmühle, Hirschbronn, Neukirchen und Steinbach buidt. Im Zug vo da Gebietsreform in Bayern (1. Jenna 1972) is diese noch Sachsen eihgmoant worn.
Vakeah.
Duach Alberndorf fiaht de Stootsstroß 2223. Gmoavabindungsstroßn fiahn noch Hirschbronn und Steinbach.
Büchenmühle

Büchenmühle (umgongssprochli: "Bīch Míl") is a Ortstei vo da Gmoa Sachsen bei Ansbach im Landkroas Ansbach in Middlfrankn (Bayern).
Geografie.
De Einöde liegt am Büchenboch, oam rechtn Zuafluss vo da Fränkischn Rezat.
Gschicht.
Easchtmois urkundli eawähnt is de am Büchenboch glengne Mui im Joar 1451. Bis 1934 woars in Betrieb. Bis zua Gebietsreform in Bayern (1972) woars Ortstei vo da ehemolign Gmoa Alberndorf.
Vakeah.
Büchenmühle liegt an oana Gmoavabindungsstroß, de noch Rutzendorf bzw. zu oana ondan Gmoavabindungsstroß fiart, de Steinbach mid Ratzenwinden vabindt.
Steinbach (Sachsen bei Ansbach)

Steinbach (umgongssprochli: "Schdāmba") is a Ortstei vo da Gmoa Sachsen bei Ansbach. Des Doaf liegt an da Fränkischn Rezat und am Silberboch, der an diesa Stej in de Rezat mindt.
Gschicht.
Vamutli is's im 12. Joarhundad vo Alberndorf aus grindt worn. Easchtmois urkundli eawähnt werds im Joar 1210. Da Ortsnoma nimmt Bezug aufn Stoana und Geröj mid se fiahrndn Boch, der duachn Ort fliaßt (heit hoaßt dea Boch "Silberboch"). Im Dreißgjaarign Kriag is da Ort bis auf de Hintare Mui obbrennt worn. Nochm Zwoatn Wejtkriag is da Ort duach de vuin Flichtling, de wo se duat niedaglossn hom, stoak ogwoxn. Bis zua Gebietsreform in Bayern (1972) woars a Ortstei vo da ehemolign Gmoa Alberndorf.
Vakeah.
A Gmoavabindungsstroß steßt in Alberndorf auf de Stootsstroß 2223 bzw. fiaht noch Ratzenwinden. A weitare Gmoavabindungsstroß fiaht noch Wallersdorf.
Ratzenwinden

Ratzenwinden (umgongssprochli: "Ratsewin") is a Ortstei vo da Gmoa Sachsen bei Ansbach im Landkroas Ansbach in Middlfrankn.
Geografie.
Des Doaf liegt am Büchenboch, oam rechtn Zuafluss vo da Fränkischn Rezat.
Gschicht.
Easchtmois nomantli eawähnt is da Ort 1111 ois "Racenwineden" worn. Ausm Ortsnoma ko gschlossn wearn, doss's se um a Wendensiedlung ausm 10. Joarhundad ghondlt hod und doss da Grinda vamutli an Personanoma "Razzo" trong hod.
1801 hods im Ort zwejf Haushoite gem, de olle am Oberamt Ansbach untatan woarn.
Midm Gmoaedikt woar Ratzenwinden a politisch eignständige Gmoa mid de Ortstei Oberrammersdorf, Steinhof, Obere und Untere Walkmühle. Im Zug vo da Gebietsreform in Bayern (1. Jenna 1972) is diese noch Sachsen eihgmoant worn, außa Oberrammersdorf (→ Lichtenau).
Vakeah.
Es fiahn Gmoavabindungsstroßn zu de benochboaten Orte Wallersdorf, Wolfartswinden, Steinbach und Steinhof.
Steinhof (Sachsen bei Ansbach)

Steinhof (ostfränkisch "Schdāhūf") is a Ortstei vo da Gmoa Sachsen bei Ansbach im Landkroas Ansbach in Middlfrankn, Bayern.
Geschicht.
Da Ort is im Joar 1845 vo Ratzenwinden aus grindt worn. Bis zua Gebietsreform in Bayern hod da Weiler zua ehemolign Gmoa Ratzenwinden gheat.
Vakeah.
Es fiahn Gmoavabindungsstroßn noch Rutzendorf, Ratzenwinden und Oberrammersdorf.
Hartershofen

Hartershofen is a Ortstei vo da Gmoa Steinsfeld im Landkroas Ansbach in Middlfrankn, Bayern.
Geografie.
Des Doaf liegt an oam Nemboch vom Steinboch, oam rechten Zuafluss vo da Tauber.
Gschicht.
Der midm Grundwoat "-hofen" buidte Noma vom Ort deit auf a Grindung aus da Zeid vom fränkischn Londesausbau im 7. oda 8. Joarhundad (Hartradshofen: Hof vom Hartrad). De friahaste urkundliche Eawähnung stommt ausm Joar 1171.
Midm Gmoaedikt is Endsee a politisch eignständige Gmoa worn, zu der da Ort Urphershofen gheat hod. Im Zug vo da Gebietsreform in Bayern is diese am 1. Mai 1978 noch Steinsfeld eihgmoant worn.
Eihwohnaentwicklung.
Gmoa Hartershofen:
Ortstei Hartershofen:
Vakeahr.
De Kreisstroß AN 8 fiaht noch Nordenberg bzw. noch Steinsfeld. Gmoavabindungsstroßn fiahn noch Urphershofen und Schweinsdorf.